Document ID: 32005D0494

KOMISIJAS LĒMUMS
(2005. gada 8. jūlijs),
ar ko groza Lēmumu 2005/363/EK par dzīvnieku veselības aizsardzības pasākumiem pret Āfrikas cūku mēri Sardīnijā, Itālijā
(izziņots ar dokumenta numuru K(2005) 2110)
(Dokuments attiecas uz EEZ)
(2005/494/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (3), jo īpaši tās 4. panta 3. punktu,
tā kā:
(1)
Komisijas 2005. gada 2. maija Lēmums 2005/363/EK par dzīvnieku veselības aizsardzības pasākumiem pret Āfrikas cūku mēri Sardīnijā, Itālijā (4) tika pieņemts, reaģējot uz konstatēto Āfrikas cūku mēra klātbūtni Nuoro provincē un daļā Sasari provinces Sardīnijā.
(2)
Itālija informēja Komisiju par šīs slimības neseno attīstību Sasari un Oristano provincēs Sardīnijā.
(3)
Tādēļ Sardīnijas teritorijas, uz ko attiecas Lēmuma 2005/363/EK 5. panta 2. punkta b) apakšpunkta i) daļa un kas ir izslēgtas no minētajā pantā paredzētās atkāpes, kura ļauj Itālijas iestādēm nosūtīt cūkgaļu, ņemot vērā zināmus nosacījumus, jāpapildina ar Orestano provinci un Sasari provinces pašvaldībām Calangianus, Sant'Antonio di Gallura, Telti.
(4)
Tādēļ attiecīgi jāgroza Lēmums 2005/363/EK.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/363/EK I pielikumu aizstāj ar tekstu, kas iekļauts šā lēmuma pielikumā.
2. pants
Šis lēmums ir adresēts dalībvalstīm.
Briselē, 2005. gada 8. jūlijā

Labels: 0
3
8
6
18